**Tamási Város Önkormányzata**

a közalkalmazottak jogállásáról szóló 1992. évi XXXIII. törvény 20/A. §, a nemzeti köznevelésről szóló 2011. évi CXC. törvény 67. § és a pedagógusok előmeneteli rendszeréről és a közalkalmazottak jogállásáról szóló 1992. évi XXXIII. törvény köznevelési intézményekben történő végrehajtásáról szóló 326/2013. (VIII. 30.) Korm. rendelet 22. § alapján

pályázatot hirdet

**a Tamási Aranyerdő Óvoda és Bölcsőde**

**intézményvezető (magasabb vezető)**

**munkakör betöltésére.**

**A közalkalmazotti jogviszony időtartama:** határozatlan idejű közalkalmazotti jogviszony 2022. augusztus 16. napjától, 4 hónap próbaidő kikötésével.

**Foglalkoztatás jellege:** teljes munkaidő.

**Magasabb vezetői megbízás időtartama:** magasabbvezetői megbízás határozott időre, 5 évre szól, 2022. augusztus 16. napjától 2027. augusztus 15. napjáig.

**Munkavégzés helye:** 7090 Tamási, Béri Balogh Ádám utca 1-3.

**Feladata:** a nemzeti köznevelésről szóló 2011. évi CXC. törvény szerint az intézmény irányítási, ellenőrzési, munkáltatói feladatainak ellátása, alapító okirat szerinti feladatok ellátása. Kapcsolatot tart a fenntartóval, valamint az óvodai szülői szervezettel.

**Illetmények és juttatások:** az illetményekre és juttatásokra a közalkalmazottak jogállásáról szóló 1992. évi XXXIII. törvény és a 326/2013. (VIII. 30.) Korm. rendelet rendelkezései az irányadók.

**Pályázati feltételek:**

- büntetlen előélet

- tizennyolcadik életév betöltése

- magyar állampolgárság, vagy külön jogszabály szerint a szabad mozgás és tartózkodás jogával rendelkező, illetve bevándorolt vagy letelepedett státusz,

- ne álljon a tevékenység folytatását kizáró foglalkozástól eltiltás hatálya alatt

- ne álljon kényszergyógykezelés alatt

- ne álljon fenn a közalkalmazottak jogállásáról szóló 1992. évi XXXIII. törvény 20. § (2) d) pontjában meghatározott büntetőeljárás alatt, valamint megfeleljen a 20. § (2c) - (2e) pontjainak

- felsőfokú iskolai végzettség és pedagógus szakképzettség

- cselekvőképesség

- óvodapedagógus-munkakör betöltéséhez szükséges, óvodapedagógus szakképzettség

- pedagógus-szakvizsga keretében szerzett intézményvezetői szakképzettség

- legalább 4 év pedagógus-munkakörben szerzett szakmai gyakorlat

- vagyonnyilatkozat-tételi eljárás lefolytatásának vállalása

**A pályázat elbírálásánál előnyt jelent a vezetői tapasztalat.**

**Pályázathoz mellékelni kell:**

- részletes, fényképpel ellátott szakmai önéletrajz

- 3 hónapnál nem régebbi erkölcsi bizonyítvány, mellyel igazolja, hogy büntetlen előéletű, a közalkalmazottak jogállásáról szóló 1992. évi XXXIII. törvény 20. § (2) bekezdés d) pontjában meghatározott feltételeknek megfelel, valamint vele szemben a 20. § (2c) - (2e) bekezdésben meghatározott kizáró okok nem állnak fenn, továbbá nem áll foglalkozástól vagy tevékenységtől eltiltás hatálya alatt

- nyilatkozat arról, hogy a közalkalmazottak jogállásáról szóló 1992. évi XXXIII. törvény 41. §-a szerinti összeférhetetlenségi ok vele szemben nem áll fenn, illetve megbízása esetén azt 30 napon belül megszünteti

- végzettséget és gyakorlatot igazoló hiteles okirat

- vezetési program, amely tartalmazza a szakmai helyzet elemzésére épülő fejlesztési elképzeléseket

- nyilatkozat arról, hogy a pályázati eljárásban résztvevők a pályázati anyagát megismerhessék, személyes adatait a pályázattal kapcsolatban kezeljék, továbbítsák

- nyilatkozat arról, hogy a vagyonnyilatkozat-tételi eljárás lefolytatását vállalja

**A pályázat benyújtásának határideje:** 2022. június 5.

**A munkakör betölthetőségének időpontja:** 2022. augusztus 16.

**A pályázat elbírálásának módja, rendje:**

A pályázók meghallgatását követően – a Humánpolitikai Bizottság előzetes véleményének birtokában - Tamási Város Önkormányzati Képviselő testülete dönt

**A pályázat elbírálásának határideje:** 2022. június 30.

**A pályázati kiírás további közzétételének helye:**

* személyügyi központ internetes oldalán
* Tamási Város Honlapján

A pályázati kiírással kapcsolatosan további információt Szaváriné dr. Bakonyi Lídia aljegyző nyújt, a +36 74 570 803-as telefonszámon.

**A pályázat benyújtásának módja:**

* Postai úton Tamási Város Önkormányzata címére történő megküldéssel (7090 Tamási, Szabadság utca 46-48.). Kérjük a borítékon feltüntetni a munkakör megnevezését: óvodavezető.
* Elektronikus úton: aljegyzo@tamasi.hu.
* Személyesen lehet benyújtani Szaváriné dr. Bakonyi Lídia aljegyző részére.